**Εγγραφές των εισαγομένων με την ειδική κατηγορία Αλλοδαπών – Αλλογενών αποφοίτων λυκείων εκτός ΕΕ και αποφοίτων λυκείων ή αντίστοιχων σχολείων κρατών – μελών της Ε.Ε στην Τριτοβάθμια Εκπαίδευση**

Από το Υπουργείο Παιδείας και Θρησκευμάτων ανακοινώνεται ότι οι εγγραφές των επιτυχόντων στα Τμήματα και τις Σχολές της Τριτοβάθμιας Εκπαίδευσης με την ειδική κατηγορία Αλλοδαπών – Αλλογενών αποφοίτων λυκείων εκτός ΕΕ και αποφοίτων λυκείων ή αντίστοιχων σχολείων κρατών – μελών της Ε.Ε. θα γίνουν από την

**Τετάρτη 23 Σεπτεμβρίου μέχρι και την Τετάρτη 30 Σεπτεμβρίου 2020.**

 Η αναλυτική εγκύκλιος εγγραφών θα ανακοινωθεί στο προσεχές διάστημα και θα αναρτηθεί στην ιστοσελίδα του Υπουργείου Παιδείας και Θρησκευμάτων .

**Για να ολοκληρωθεί η εγγραφή** των φοιτητών της κατηγορίας αυτής θα πρέπει να αποστείλουν στη Γραμματεία του Τμήματος τα δικαιολογητικά που θα αναφέρονται στην εγκύκλιο, με ταχυδρομείο ή με ταχυμεταφορά (courier) καθώς επίσης και την **Αίτηση 1ης Εγγραφής** (συμπληρωμένη και υπογεγραμμένη) που επισυνάπτεται στην παρούσα ανακοίνωση, όπως επίσης και μία υπεύθυνη δήλωση (επισυνάπτεται) όπου θα αναγράφεται ότι ο φοιτητής:

 **α)** **«Συναινεί στη διαχείριση των προσωπικών του δεδομένων από τις**

 **υπηρεσίες του Πανεπιστημίου Δυτικής Μακεδονίας».** (η συγκεκριμένη

 Υπεύθυνη Δήλωση προκύπτει από το νέο νόμο περί προστασίας των

 προσωπικών δεδομένων και είναι απαραίτητο να συμπληρωθεί και να αποσταλεί

 στη Γραμματεία για τη διευκόλυνση του φοιτητή στις συναλλαγές του με τη

 Γραμματεία).

 **β) «Δεν φοιτά σε άλλη Σχολή ή Τμήμα της Τριτοβάθμιας Εκπαίδευσης».**

**Μόνο σε εξαιρετικές περιπτώσεις** η κατάθεση των δικαιολογητικών στη Γραμματεία του Τμήματος μπορεί να γίνει αυτοπροσώπως τηρώντας όλα τα προβλεπόμενα μέτρα (μάσκα, αποστάσεις κλπ) και **μόνο κατόπιν τηλεφωνικού ραντεβού**.

Η διεύθυνση του τμήματος για την αποστολή των δικαιολογητικών, είναι:

**ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ**

**ΣΧΟΛΗ ΕΠΙΣΤΗΜΩΝ ΥΓΕΙΑΣ**

**ΤΜΗΜΑ ΜΑΙΕΥΤΙΚΗΣ**

**Περιοχή ΚΕΠΤΣΕ, 50200 ΠΤΟΛΕΜΑΪΔΑ**

**ΤΗΛ: 24610-68050, Fax: 24630-80899**

**E-mail:** mw@uowm.gr

<https://mw.uowm.gr>

**Σας παρακαλούμε να παρακολουθείτε τις ανακοινώσεις για τους πρωτοετής φοιτητές, στην κεντρική ιστοσελίδα του Πανεπιστημίου Δυτικής Μακεδονίας καθώς και στην ιστοσελίδα του Τμήματος Μαιευτικής, για την ενημέρωσή σας σχετικά με τον τρόπο που θα πάρετε κωδικούς, και όλες τις διαδικασίες που θα ακολουθήσουν.**